Diari Oficial de la Generalitat Valenciana


Sumari del DOGV 4820, del 16-08-2004 (2004/8331)

RESOLUCIÓ de 29 de juliol de 2004, de la Secretaria Autonòmica d'Educació, de la Conselleria de Cultura, Educació i Esport, per la qual es concedixen ajudes per a finançar activitats de les federacions de pares i mares d'alumnes, de centres docents no universitaris de la Comunitat Valenciana, sostinguts amb fons públics, convocades per l'Orde de 20 d'abril de 2004 (DOGV núm. 4.762 de 27/05/2004).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4820

Data del DOGV
:   16-08-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/8331


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 29 de juliol de 2004, de la Secretaria Autonòmica d'Educació, de la conselleria de cultura, Educació i Esport, per la qual es concedixen ajudes per a finançar activitats de les federacions de pares i mares d'alumnes, de centres docents no universitaris de la Comunitat Valenciana, sostinguts amb fons públics, convocades per l'Orde de 20 d'abril de 2004 (DOGV núm. 4.762 de 27/05/2004). [2004/X8331]
  
Per Orde de 20 d'abril de 2004 de la Conselleria de Cultura, Educació i Esport, es van convocar ajudes per a finançar les activitats de les federacions i associacions de pares i mares d'alumnes de centres docents no universitaris de la Comunitat Valenciana, sostinguts amb fons públics, establint els criteris i bases per a la seua concessió.
  
L'import global màxim de les ajudes i la seua posterior distribució es plasmava en el punt segon de la part dispositiva. Els criteris previstos en l'orde es fonamentaven bàsicament, per a les federacions de pares i mares d'alumnes, en la representativitat, determinada en funció del nombre d'associacions de pares i mares d'alumnes que les integren, segons conste en el cens a què es referix l'Orde de 4 de novembre de 1996, el dia de la publicació de l'orde de convocatòria de les ajudes, i amb subjecció als principis de publicitat, concurrència i objectivitat.
  
Conforme al que disposa la base sexta de l'annex I de la referida orde, correspon al secretari autonòmic d'Educació, per delegació del conseller de Cultura, Educació i Esport, la resolució de la convocatòria a proposta de la Comissió Avaluadora.
  
La Comissió Avaluadora va elevar proposta de resolució per a les entitats a què es referix l'apartat 1.1 del punt primer de la part dispositiva de l'orde.
  
Vista la proposta formulada per la Comissió Avaluadora constituïda el dia 28 de juliol de 2004, de conformitat amb el que preveu la base sexta del citat annex, i vistos els preceptes de singular i general aplicació, resolc:
  
Primer
  
Estimar les sol·licituds presentades per les federacions que a continuació es relacionen, atorgant-los l'ajuda que s'especifica
  
ENTITAT LOCALITAT QUANTIA
  
FAPA ALACANT «Gabriel Miró» ALACANT 13.254,35 €
  
FAPA CASTELLÓ «Penyagolosa» CASTELLÓ 6.417,90 €
  
FAPA VALÈNCIA VALÈNCIA 15.451,78 €
  
FED. PROV. APA «Escuela y Familia» ALACANT 2.162,55 €
  
FCAPA CASTELLÓ CASTELLÓ 732,48 €
  
FCAPA VALÈNCIA VALÈNCIA 4.080,94 €
  
Segon
  
Desestimar la sol·licitud presentada per la FAPA «Enric Valor» d'Elx (Alacant), per no reunir el requisit a què es referix el punt 3 de la base segona de l'Orde de 20 d'abril de 2004.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició, o bé es podrà plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant la Conselleria de Cultura, Educació i Esport en el termini d'un mes a comptar de l'endemà de la publicació en el Diari Oficial de la Generalitat Valenciana.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació en el Diari Oficial de la Generalitat Valenciana.